1.בפנינו שתי תביעות שאוחדו, בהם מבוקש להכיר בפגיעה בידיים (CTS וקרע בכתף שמאל) כפגיעה בעבודה כמשמעה בחוק, על פי תורת המיקרוטראומה.
2.התובע נחקר על ידי חוקר המל"ל ביום 14/4/11.
"ש.מה העבודה שעשית בפועל בקצביה?
ת.פירוק עופות, הכנסת סחורה, מפרק בקר, ומכירה לפעמיים.
ש.הגשת תביעה לביטוח לאומי ספר לי בדיוק מה קרה לך והאם זכור לך תאריך יום ושעה?
ת.התחילו לי כאבים בכפות הידיים ונמלים וידיים נרדמות, ואחרי זה התחילו כאבים בכתף שמאל.
ש.לפני כמה זמן התחילו כאבים בכפות ידיים ובכתף שמאל?
ת.כאבים בכפות הידיים התחילו לאחר כשנה וחצי והכאבים הלכו והחמירו עם הזמן, בכתף שמאל התחילו כאבים לאחר כ-3-4 שנים בערך.
ש.אלו פעולות חוזרות על עצמן במסגרת עבודתך?
ת.הרמה והורדה של משאות כבדים-ארגזים של בקר במשקלים (60-70 קילו מרימים ביד) ארגזים שוקלים 12-15 קילו בערך, פעולה של פירוק עופות עם שני הידיים (תנועה סיבובית של כפות הידיים) פירוק בקר עבודה עם גרזן וסכין פעולה של מכה מלמעלה למטה.
ש.כמה עופות ביום בממוצע אתה מפרק?
ת.כ-40-30 ארגז בממוצע ביום, יש כ-12 עופות בארגז, רבעי בקר מפרק ביום כ-4-5 רבעים.
ש.כמה ארגזים ביום של עופות אתה מרים בממוצע?
ת.200-300 ארגז ביום בממוצע, הרמה והורדה סידור סחורה מחדר קירור.